《寄周子羽》
元代·周砥

乃翁天性唯真率，纵酒狂歌老未休。不是生前浑欲醉，却缘客里易为愁。

百年心绪留黄卷，几树梅花共白头。昨过比邻司马氏，阿戎谭论更风流。

作者简介：元末平江路吴县人，寓居无锡，字履道。博学工文辞。兵乱避地，至宜兴，居马治家。与治善者多置酒招饮，厌之，一夕留书别治，夜半遁去。归里，与高启、杨维桢等交往。书画益工。后游会稽，死于兵乱。有《荆南唱和集》。